b'\n_START_ARTICLE_\nG8-kokous 2007\n_START_PARAGRAPH_\nG8-kokous vuonna 2007 oli j\xc3\xa4rjestyksess\xc3\xa4\xc3\xa4n 33. ja se pidettiin 6.\xe2\x80\x938. kes\xc3\xa4kuuta Saksan Heiligendammissa. G8-teollisuusmaiden kokouspaikkana toimi Kempinski Grand Hotel, joka sijaitsee rannikolla. Kokouspaikalla oli tiukat turvatoimet. Alue oli eristetty metallisella aidalla ulkopuolisten est\xc3\xa4miseksi. Liikenne oli kielletty 21 kilometrin matkalla. My\xc3\xb6s meriliikenne oli kielletty 11 km:n et\xc3\xa4isyydelt\xc3\xa4 rannikosta. Sis\xc3\xa4\xc3\xa4n p\xc3\xa4\xc3\xa4siv\xc3\xa4t ainoastaan kokoukseen osallistuvat, huoltohenkil\xc3\xb6kunta ja paikalliset asukkaat.'